Aakre rahvamaja
Aakre rahvamaja on rahvamaja Tartu maakonnas Elva vallas Aakre asulas. Rahvamaja avati 1967. Lisaks piirkonna kultuurielu edendamisele ja kultuuri vahendamisele korraldab ja koordineerib rahvamaja ka Aakre piirkonna noorsootööd. Rahvamajas toimetavad MTÜ Aakre külaselts ja Aakre Noorte Kohvik. Aakre rahvamajas on võimalik mängida võrkpalli, korvpalli, piljardit, koroonat ja lauatennist. Noorte nurgas on Playstation ning erinevad laua-, seltskonna- ja õuemängud. Majas toimuvad erinevad huviringid. Rahvamaja taga asub laululava ning rahvamajaga samas hoones asub raamatukogu.